Държавен вестник, бр. 91, 2008 г., стр. 43

Б Р О Й  91
Д Ъ Р Ж А В Е Н   В Е С Т Н И К
С Т Р .  43
“(2) Дисциплинарното наказание се налага
за срок от една до три години и се изразява в
недопускане на наказания служител до конкур-
си за израстване в категория или степен за сро-
ка на наказанието. Държавният служител се
предупреждава, че при извършване на друго
дисциплинарно нарушение по ал. 1 в срока на
наложеното наказание ще му бъде наложено
дисциплинарно наказание “уволнение”.”
§ 143. Член 229 се изменя така:
“Чл. 229. (1) Дисциплинарно наказание “по-
нижаване в длъжност или степен на длъжност
за срок до една година” се налага за нарушения
по чл. 227 или 228, в резултат на които е затруд-
нена дейността или нормалното функционира-
не на структурите или са нанесени значителни
имуществени вреди на МВР.
(2) Наказанието по ал. 1 се изразява в пони-
жаване в по-ниска длъжност или степен на длъж-
ност в рамките на притежаваната категория за
срок до една година. В този срок държавният
служител не може да бъде повишаван в по-ви-
сока длъжност или степен на длъжност.
(3) Държавният служител, на когото е нало-
жено наказанието по  ал. 1, се предупреждава,
че при извършване на друго дисциплинарно
нарушение в срока на наложеното наказание
ще му бъде наложено дисциплинарно наказа-
ние “уволнение”.”
§ 144. В чл. 230 се правят следните измене-
ния и допълнения:
1. В ал. 1 думата “задължително” се зали-
чава.
2. В ал. 2:
а) в т. 2 след думите “понижаване в длъж-
ност” се добавя “или степен на длъжност за срок
до една година”;
б) в т. 3 след думите “на служител на МВР”
се добавя “или друг гражданин”.
§ 145. Член 231 се изменя така:
“Чл. 231. (1) Дисциплинарното производст-
во се образува при наличие на данни за извър-
шено дисциплинарно нарушение и за неговия
извършител.
(2) Когато липсват данни за извършителя на
дисциплинарното нарушение, компетентният
дисциплинарно наказващ орган разпорежда
извършване на проверка за неговото установя-
ване и определя нейния срок.”
§ 146. Членове 232 и 233 се отменят.
§ 147. В чл. 234 ал. 3 се изменя така:
“(3) По анонимни сигнали могат да се из-
вършват проверки.”
§ 148. В чл. 235 се правят следните измене-
ния и допълнения:
1. Досегашният текст става ал. 1.
2. Създава се ал. 2:
“(2) В случаите по ал. 1, т. 3, предложение
второ новопостъпилите материали се прила-
гат към преписката, ако производството про-
дължава.”
§ 149. В чл. 236 се правят следните измене-
ния:
1. В ал. 1 думите “друго структурно звено” се
заменят с “друга структура”, думата “служба”
се заменя със “структура”, а думата “относно”
се заменя със “за”.
2. В ал. 2 думата “относно” се заменя със “за”.
§ 150. Член 237 се изменя така:
“Чл. 237. (1) Дисциплинарното нарушение се
установява от органа, компетентен да наложи
дисциплинарното наказание.
(2) За установяване на нарушението дисцип-
линарно наказващият орган в рамките на дис-
циплинарното производство може да разпоре-
ди извършване на проверка.
(3) За изслушването по чл. 229, ал. 1 ЗМВР
се съставя протокол, който се подписва от орга-
на по ал. 1 и от държавния служител. Отказът
на държавния служител да подпише протокола
се удостоверява с имената и подписите на два-
ма служители на МВР.
(4) Органът по ал. 1 не е длъжен да изслуша
служителя, извършил нарушението, ако той е
дал писмени обяснения.
(5) Дисциплинарното производство продъл-
жава и в случаите, когато сроковете по чл. 225,
ал. 1 ЗМВР не текат.”
§ 151. В чл. 238 думата “изиска” се заменя с
“възложи”.
§ 152. Създава се чл. 238а:
“Чл. 238а. При наличие на данни за извър-
шено дисциплинарно нарушение по чл. 227, ал. 1,
т. 1 ЗМВР или по чл. 225—229 дисциплинарно-
то производство може да започне и без издава-
не на заповед. В този случай дисциплинарното
производство започва с първото действие за
установяване на нарушението.”
§ 153. В чл. 239 се правят следните измене-
ния и допълнения:
1. Алинея 1 се изменя така:
“(1) При наличие на данни за извършено
дисциплинарно нарушение по чл. 227, ал. 1,
т. 2—10 ЗМВР дисциплинарното производство
се образува със заповед на органа по чл. 230,
ал. 1  ЗМВР. В заповедта се посочват данните,
извършителят, дисциплинарното нарушение,
предвиденото наказание, дисциплинарно раз-
следващият орган, на когото се възлага раз-
следването, както и срокът за извършване на
разследването.”
2. В ал. 2 думите “министърът на вътрешни-
те работи” се заменят с “органът по чл. 230, ал. 1
ЗМВР”.
3. В ал. 4 думите “органа по ал. 3” се заменят
с “дисциплинарно разследващия орган”.
§ 154. Член 240 се изменя така:
“Чл. 240. (1) При отстраняване от длъжност
при условията на чл. 234, ал. 1, т. 2 ЗМВР орга-
нът по чл. 230, ал. 1 ЗМВР разпорежда изземва-
не на служебната карта, полицейския знак и
служебното оръжие.